## Odluka o usvajanju jamstvenih programa Hrvatske agencije za malo gospodarstvo

### NN 105/2007 (15.10.2007.), Odluka o usvajanju jamstvenih programa Hrvatske agencije za malo gospodarstvo

# VLADA REPUBLIKE HRVATSKE

**3074**

Na temelju članka 30. stavka 2. Zakona o Vladi Republike Hrvatske (»Narodne
novine«, br. 101/98, 15/2000, 117/2001, 199/2003 i 30/2004), Vlada Republike
Hrvatske je na sjednici održanoj 4. listopada 2007. godine donijela

## ODLUKU

### O USVAJANJU JAMSTVENIH PROGRAMA HRVATSKE AGENCIJE ZA MALO GOSPODARSTVO

I.

Usvajaju se jamstveni programi Hrvatske agencije za malo gospodarstvo i to:
– Jamstveni program »Poduzetnik u zoni«
– Jamstveni program »Nove tehnologije«
– Jamstveni program »Podređeni dug«.
Jamstveni programi iz stavka 1. ove točke sastavni su dio ove Odluke.

II.

Obvezuje se Hrvatska agencija za malo gospodarstvo da, u roku od 30 dana od dana
usvajanja, izradi sve potrebne akte za provedbu programa iz točke I. ove Odluke.

III.

Ova Odluka stupa na snagu danom donošenja, a objavit će se u »Narodnim
novinama«.

Klasa: 311-01/07-03/03
Urbroj: 5030105-07-7
Zagreb, 4. listopada 2007.

Predsjednik
**dr. sc. Ivo Sanader**, v. r.

Jamstveni program Poduzetnik u zoni

**1. Cilj programa**Cilj Programa je poticanje projekata uspješnih poduzetnika iz proizvodno –
prerađivačke djelatnosti koji planiraju obavljanje djelatnosti u poduzetničkoj
zoni i posluju dulje od 36 mjeseci.
Hrvatska agencija za malo gospodarstvo (u daljnjem tekstu HAMAG) u okviru ovog
Programa izdaje jamstva za pokriće dijela glavnice, koje su financijske
institucije sa sjedištem u Republici Hrvatskoj (u daljnjem tekstu kreditori)
odobrili poduzetnicima.

**2. Opći uvjeti za izdavanje jamstva**Zahtjev za jamstvo podnosi se isključivo za dugoročne kredite kojima se
financiraju ulaganja u poslovane svrhe. Pravo na jamstvo imaju sljedeći
poduzetnici:
1. koji imaju sjedište odnosno prebivalište u Republici Hrvatskoj,
2. koji su više od 50 % u privatnom vlasništvu,
3. koji pripadaju subjektima malog gospodarstva sukladno Zakonu o poticanju
razvoja malog gospodarstva,
4. koji imaju u cijelosti zatvorenu financijsku konstrukciju ulaganja,
5. koji nemaju nepodmirenih obveza prema državi,
6. koji nisu u financijskim teškoćama, sukladno definiciji iz propisa o državnim
potporama,
7. čiji žiro-račun nije neprekidno blokiran dulje od 30 dana (iznimno dulje), u
zadnjih 6 mjeseci,
8. koji zadovoljavaju kriterije boniteta,
9. čije je ulaganje ekonomski opravdano.
lz prava na jamstvo isključeni su poduzetnici koji planiraju ulaganja u:
1. kupnju udjela u trgovačkim društvima
2. ugostiteljske djelatnosti, koje pružaju isključivo ili pretežno usluge
točenja alkoholnih pića
3. isključivo trgovačku djelatnost
4. sredstva javnog priopćavanja
5. nabavu vozila za obavljanje djelatnosti cestovnog prijevoza tereta za naknadu
ili najamninu

**3. Posebni uvjeti za izdavanje jamstva**Pravo na jamstvo po ovom programu imaju sljedeći poduzetnici:
1. koji posluju dulje od 36 mjeseci,
2. koji su registrirani kao trgovačka društva, obrti i zadruge,
3. koji zapošljavaju najmanje 5 djelatnika,
4. kojima je koeficijent vlastitog financiranja viši od 20% i koeficijent
dugoročne financijske stabilnosti (dugotrajna imovina/kapital, rezerve i
dugoročne obveze) manji od 1,
5. koji investiraju u proizvodno – prerađivačku djelatnost,
6. koji ulažu u projekt koji povećava konkurentnu sposobnost na domaćem i
inozemnom tržištu,
7. koji ulažu najmanje 25 % vlastitih sredstava u investiciju.

**4. Vrste ulaganja za koje se može izdati jamstvo**Jamstvo se izdaje za kredite kojima se financira sljedeće:
l. ulaganja u osnovna sredstva:
• nabava novih tehnologija s inovativnim proizvodnim rješenjima (materijalna i
nematerijalna imovina koja omogućuje napredne tehnološke procese)
• kupnja nekretnine
• izgradnja i dogradnja i uređenje poslovnog objekta
• opremanje poslovnog prostora
2. ulaganja u obrtna sredstva
Dozvoljeni udjel obrtnih sredstava u kreditu je najviše 30 posto od iznosa
kredita.

**5. Opći uvjeti programa**Najviši iznos kredita za koji se izdaje jamstvo je 12.000.000 kuna.
Najviši iznos jamstva je u visini 80 posto od dokumentiranih nenaplaćenih
potraživanja po glavnici kredita.
Iznos jamstva utvrđuje se prema dijelu glavnice koji nije pokriven založnim
pravom na nekretninu.
U slučaju kada je zalogom opterećena nekretnina koja čini predmet kredita /
jamstva, po završetku investicije vršit će se ponovna procjena vrijednosti
nekretnine i sukladno tome redefinirati iznos jamstva kao nepokriveni dio
glavnice kredita.
Uprava HAMAG-a pridržava pravo da, ovisno o uvjetima na tržištu kapitala,
određuje najvišu efektivnu kamatnu stopu za kredite za koje se odobrava jamstvo.
Izdano jamstvo vrijedi 60 dana od dospijeća zadnje rate kredita.

**6. Jamstvo kao državna potpora**HAMAG izdaje jamstva u skladu s Pravilnikom o izdavanju jamstava HAMAG-a i
propisima o državnim potporama, u pravilu kao državnu potporu male vrijednosti,
pri čemu je najviši dozvoljeni iznos potpore kunska protuvrijednost 200.000
eura\*, prema srednjem tečaju Hrvatske narodne banke na dan izdavanja jamstva, u
protekle tri fiskalne godine.
Visina jamstva ne smije prelaziti dopušteni intenzitet državne pot­pore utvrđen
propisima o državnim potporama.

**7. Zahtjev za jamstvo**Zahtjev za jamstvo s pripadajućom dokumentacijom podnosi kreditor, po nalogu
poduzetnika, na propisanom obrascu.
Ukoliko je zaprimljena dokumentacija potpuna, odluka o zahtjevu za jamstvo
donosi se u roku od 7 radnih dana. Uz zahtjev za jamstvo prilaže se sljedeća
dokumentacija:
1. Dokumentacija kreditora – u originalu:

• odluka o kreditu,

• ocjena kreditnog zahtjeva.
2. Dokumentacija poduzetnika:

• preslika Izvoda iz sudskog registra (ne stariji od 30 dana),
**Trgovačka**  • preslika Društvenog ugovora o osnivanju (u slučaju
**društva i**        dva i
više osnivača društva),
**zadruge**       • preslika Obavijesti o razvrstavanju poslovnog subjekta prema NKD-u,

• Potvrda porezne uprave o nepostojanju duga prema državi (ne starija od 30
dana),

• životopis poduzetnika,

• podaci o bonitetu (BON 1) i solventnosti (BON2/SOL 2) (ne stariji od 30 dana),

• preslika Godišnjeg financijskog izvješća (Bilanca, Račun dobiti i gubitka,
Prijava poreza na dobit — za protekle dvije poslovne godine),

• dokumentacija o postojećim kreditnim obvezama,

• izjava o korištenim državnim potporama,

• dokaz o potrebnim znanjima za obavljanje djelatnosti.
**Obrti**           • preslika Rješenja o upisu obrta u obrtni registar s prilozima,

• preslika Obrtnice,

• potvrda porezne uprave o nepostojanju duga prema državi (ne starija od 30
dana),

• životopis poduzetnika,

• preslika Prijave poreza na dohodak s rekapitulacijom primitaka i izdataka i
popisom dugotrajne imovine te rješenjem o razrezu poreza od nadležne porezne
uprave, za prethodne dvije poslovne godine, za obveznike poreza na dobit traži
se dokumentacija propisana za trgovačka društva,

• dokumentacija o postojećim kreditnim obvezama,

• izjava o korištenim državnim potporama,

• dokaz o potrebnim znanjima za obavljanje djelatnosti.
3. Dokumentacija o projektu

• detaljan investicijski program ili drugi dokument koji dokazuje ekonomsku
opravdanost projekta,

• predugovori o kupnji nekretnine, troškovnici radova, ponude dobavljača opreme.
predugovori/ugovori o poslovnoj suradnji, pisma namjere, ugovori o zakupu
poslovnog prostora, građevinska / lokacijska dozvola, koncesije i suglasnosti,
izvodi iz katastra o posjedovanju poljoprivrednog zemljišta i ugovori o zakupu
poljoprivrednog zemljišta,

• odluke i mišljenja mjerodavnih povjerenstava i institucija,

• dokumentacija o ostalim izvorima financiranja ulaganja.
HAMAG pridržava pravo zatražiti i ostalu dokumentaciju koju smatra potrebnom za
donošenje odluke te izvršiti obilazak lokacije poduzetničke djelatnosti i
poduzetnika.

8. Naknada
Naknada za izdavanje jamstva naplaćuje se jednokratno u visini od 0,95 % iznosa
jamstva. Naknada za korištenje jamstva obračunava se godišnje u iznosu 0,01
posto neotplaćenog dijela glavnice kredita.

**9. Osiguranje jamstva**U svrhu osiguranja povrata sredstava isplaćenog jamstva, HAMAG zasniva založno
pravo na nekretnini / pokretnini te uzima zadužnice i mjenice.

**10. Uvjeti korištenja kredita**Kreditor je dužan isplatiti sredstva kredita namjenski na žiro-račune dobavljača
i izvođača radova.
Dio kredita namijenjen ulaganju u obrtna sredstva, a najviše 20 % iznosa
kredita, sukladno investicijskom programu, može doznačiti izravno na žiro-račun
korisnika kredita.
Viša isplata na žiro-račun korisnika kredita moguća je uz prethodnu suglasnost
HAMAG-a.

**11. Praćenje i kontrola namjenskog korištenja kredita**Korisnik kredita i kreditor obvezni su dostavljati HAMAG-u cjelokupnu
dokumentaciju o namjenskom korištenju kredita, najkasnije u roku od 60 dana od
završetka investicije, temeljem čega HAMAG utvrđuje namjensko korištenje i
očituje se kreditoru. U slučaju da ocijeni da kredit ili dio kredita nisu
iskorišteni namjenski, HAMAG ima pravo opozvati jamstvo ili umanjiti iznos.

**12. Obveze tijekom trajanja jamstva**Za vrijeme trajanja jamstva, korisnik kredita obvezan je svake godine
dostavljati preslike godišnjeg financijskog izvješća, prema zakonskim rokovima,
a kreditor izvješća o stanju obveza po kreditu barem jednom godišnje.

**13. Isplata jamstva**U slučaju neplaćanja kreditnih obveza, kreditor otkazuje kredit i podnosi
zahtjev za isplatu jamstva s potrebnom dokumentacijom. Uvjet za isplatu jamstva
je dokazano namjensko korištenje.
Odluku o isplati jamstva HAMAG donosi u roku od 30 dana od zaprimanja potpune
dokumentacije, a isplatu vrši jednokratno u roku od 30 dana od dana odluke o
isplati.

**14. Završne odredbe**Odnosi HAMAG-a s poduzetnikom i kreditorom definiraju se ugovorom o jamstvu
odnosno sporazumom o poslovnoj suradnji.
U opravdanim slučajevima i pod pretpostavkom dokazane ekonomske opravdanosti
projekta, a uz prethodnu suglasnost Upravnog odbora HAMAG-a, HAMAG može izdati
jamstvo poduzetniku koji ne ispunjava neki uvjet iz Općih i Posebnih uvjeta za
izdavanje jamstva iz točaka 2. i 3. Programa, osim uvjeta iz propisa o državnim
potporama i Zakona o poticanju razvoja malog gospodarstva.
Provedbene akte i tumačenje pojedinih točaka Programa daje Uprava HAMAG-a.
Rok trajanja programa je tri godine od dana objave u »Narodnim novinama«, a po
potrebi se može produžiti.

Predsjednik
Upravnog odbora HAMAG-a
Branko Vukelić; v. r.,
ministar gospodarstva,
rada i poduzetništva

\_\_\_\_\_\_
\* Iznimno je, za djelatnost
cestovnog prijevoza (osim za nabavu vozila za cestovni prijevoz tereta
poduzetnicima, koji se bave cestovnim prijevozom tereta za najamninu i naknadu)
najviši dozvoljeni iznos potpore jednak kunskoj protuvrijednosti od 100.000 eura

Jamstveni program Nove tehnologije

**1. Cilj programa**Cilj Programa je poticanje uspješnih malih i srednjih poduzetnika u
proizvodno-prerađivačkoj djelatnosti, koji provode napredne tehnološke procese,
i posluju dulje od 36 mjeseci.
Hrvatska agencija za malo gospodarstvo (u daljnjem tekstu HAMAG) u okviru ovog
Programa izdaje jamstva za pokriće dijela glavnice kredita za koje su
financijske institucije sa sjedištem u Republici Hrvatskoj (u daljnjem tekstu
kreditori) odobrili poduzetnicima.

**2. Opći uvjeti za izdavanje jamstva**Zahtjev za jamstvo podnosi se isključivo za dugoročne kredite kojima se
financiraju ulaganja u svrhu poslovanja. Pravo na jamstvo imaju sljedeći
poduzetnici:
1. koji imaju sjedište odnosno prebivalište u Republici Hrvatskoj,
2. koji su više od 50 % u privatnom vlasništvu,
3. koji pripadaju subjektima malog gospodarstva sukladno Zakonu o poticanju
razvoja malog gospodarstva,
4. koji imaju u cijelosti zatvorenu financijsku konstrukciju ulaganja,
5. koji nemaju nepodmirenih obveza prema državi,
6. koji nisu u financijskim teškoćama, sukladno definiciji iz propisa o državnim
potporama,
7. čiji žiro-račun nije neprekidno blokiran dulje od 30 dana (iznimno dulje), u
zadnjih 6 mjeseci,
8. koji zadovoljavaju kriterije boniteta,
9. čije je ulaganje ekonomski opravdano.
Iz prava na jamstvo isključeni su poduzetnici koji planiraju ulaganja u:
1. kupnju udjela u trgovačkim društvima
2. ugostiteljske djelatnosti, koje pružaju isključivo ili pretežno usluge
točenja alkoholnih pića
3. isključivo trgovačku djelatnost
4. sredstva javnog priopćavanja
5. nabavu vozila za obavljanje djelatnosti cestovnog prijevoza tereta za naknadu
ili najamninu

**3. Posebni uvjeti za izdavanje jamstva**Pravo na jamstvo po ovom programu imaju sljedeći poduzetnici:
1. koji posluju dulje od 36 mjeseci,
2. koji su registrirani kao trgovačka društva, obrti i zadruge,
3. koji zapošljavaju najmanje 5 djelatnika,
4. kojima je koeficijent vlastitog financiranja viši od 20 % i koeficijent
dugoročne financijske stabilnosti (dugotrajna imovina/kapital, rezerve i
dugoročne obveze) manji od 1,
5. koji investiraju u proizvodno-prerađivačku djelatnost,
6. koji ulažu u projekt koji povećava konkurentnu sposobnost na domaćem i
inozemnom tržištu,
7. koji ulažu najmanje 25 % vlastitih sredstava u investiciju.

**4. Vrste ulaganja za koje se može izdati jamstvo**Jamstvo se izdaje za kredite kojima se financira sljedeće:
1. ulaganja u osnovna sredstva:

• nabava novih tehnologija s inovativnim proizvodnim rješenjima

• kupnja nekretnine

• izgradnja / dogradnja i uređenje poslovnog objekta

• opremanje poslovnog prostora
2. ulaganja u obrtna sredstva
Dozvoljeni udjel obrtnih sredstava u kreditu je najviše 30 posto od iznosa
kredita.

**5. Opći uvjeti programa**Najviši iznos kredita za koji se izdaje jamstvo je 15.000.000 kuna.
Najviši iznos jamstva je u visini 50 posto dokumentiranih nenaplaćenih
potraživanja po glavnici kredita.
Iznos jamstva utvrđuje se prema dijelu glavnice koji nije pokriven založnim
pravom na nekretninu ili pokretninu, opterećenu osiguranjem potraživanja
kreditora.
U slučaju kada je zalogom opterećena nekretnina koja je predmet kredita /
jamstva, po završetku investicije će se vršiti ponovna procjena vrijednosti te
nekretnine. Sukladno novoj vrijednosti nekretnine redefinirat će se iznos
jamstva kao nepokriveni dio glavnice kredita.
Uprava HAMAG-a pridržava pravo da, ovisno o uvjetima na tržištu kapitala,
određuje najvišu efektivnu kamatnu stopu za kredite za koje se izdaje jamstvo.
Izdano jamstvo vrijedi 60 dana od dospijeća zadnje rate kredita prema ugovoru o
kreditu te je zahtjev za isplatu jamstva potrebno dostaviti HAMAG-u unutar tog
roka.

**6. Jamstvo kao državna potpora**HAMAG izdaje jamstva u skladu s Pravilnikom o izdavanju jamstava HAMAG-a i
propisima o državnim potporama, u pravilu kao državnu potporu male vrijednosti,
pri čemu je najviši dozvoljeni iznos potpore kunska protuvrijednost 200.000
eura\*, prema srednjem tečaju Hrvatske narodne banke na dan izdavanja jamstva, u
protekle tri fiskalne godine.
Visina jamstva ne smije prelaziti dopušteni intenzitet državne pot­pore utvrđen
propisima o državnim potporama.

**7. Zahtjev za jamstvo**Zahtjev za jamstvo s pripadajućom dokumentacijom podnosi kreditor, po nalogu
poduzetnika, na propisanom obrascu.
Ukoliko je zaprimljena dokumentacija potpuna, odluka o zahtjevu za jamstvo
donosi se u roku od 7 radnih dana.
Uz zahtjev za jamstvo prilaže se sljedeća dokumentacija:
1. Dokumentacija kreditora – u originalu:

• odluka o kreditu,

• ocjena kreditnog zahtjeva.
2. Dokumentacija poduzetnika:

• preslika Izvoda iz sudskog registra (ne stariji od 30 dana),
**Trgovačka** • preslika Društvenog ugovora o osnivanju (u slučaju
**društva i**       dva i
više osnivača društva),
**zadruge**     • preslika Obavijesti o razvrstavanju poslovnog subjek­ta prema NKD-u,

• Potvrda porezne uprave o nepostojanju duga prema državi (ne starija od 30
dana),

• životopis poduzetnika,

• podaci o bonitetu (BON 1) i solventnosti (BON 2/SOL 2) (ne stariji od 30
dana),

• preslika Godišnjeg financijskog izvješća (Bilanca, Račun dobiti i gubitka,
Prijava poreza na dobit — za protekle dvije poslovne godine),

• dokumentacija o postojećim kreditnim obvezama,

• izjava o korištenim državnim potporama.
**Obrti**          • preslika Rješenja o upisu obrta u obrtni registar s prilozima,

• preslika Obrtnice,

• potvrda porezne uprave o nepostojanju duga prema državi (ne starija od 30
dana),

• životopis poduzetnika,

• preslika Prijave poreza na dohodak s rekapitulacijom primitaka i izdataka i
popisom dugotrajne imovine te rješenjem o razrezu poreza od nadležne porezne
uprave, za prethodne dvije poslovne godine, za obveznike poreza na dobit traži
se dokumentacija propisana za trgovačka društva,

• dokumentacija o postojećim kreditnim obvezama,

• izjava o korištenim državnim potporama.
3. Dokumentacija o projektu
• detaljan investicijski program ili drugi dokument koji dokazuje ekonomsku
opravdanost projekta,
• predugovori o kupnji nekretnine, troškovnici radova, ponude dobavljača opreme,
predugovori / ugovori o poslovnoj suradnji, pisma namjere, ugovori o zakupu
poslovnog prostora, građevinska / lokacijska dozvola, koncesije i suglasnosti,
izvodi iz katastra o posjedovanju poljoprivrednog zemljišta i ugovori o zakupu
poljoprivrednog zemljišta,
• odluke i mišljenja mjerodavnih povjerenstava i institucija,
• dokumentacija o ostalim izvorima financiranja ulaganja.
HAMAG pridržava pravo zatražiti i ostalu dokumentaciju koju smatra potrebnom za
donošenje odluke te izvršiti obilazak lokacije poduzetničke djelatnosti i
poduzetnika.

**8. Naknada**Naknada za izdavanje jamstva naplaćuje se jednokratno u visini od 0,95 % iznosa
jamstva. Naknada za korištenje jamstva obračunava se godišnje u iznosu 0,01
posto neotplaćenog dijela glavnice kredita.

**9. Osiguranje jamstva**U svrhu osiguranja povrata sredstava isplaćenog jamstva, HAMAG zasniva založno
pravo na nekretnini / pokretnini te uzima zadužnice i mjenice.

**10. Uvjeti korištenja kredita**Kreditor je dužan isplatiti sredstva kredita namjenski na žiro-račune dobavljača
i izvođača radova.
Dio kredita namijenjen ulaganju u obrtna sredstva, a najviše 20 % iznosa
kredita, sukladno investicijskom programu, može doznačiti izravno na žiro-račun
korisnika kredita.
Viša isplata na žiro račun korisnika kredita moguća je uz prethodnu suglasnost
HAMAG-a.

**11. Praćenje i kontrola namjenskog korištenja kredita**Korisnik kredita i kreditor obvezni su dostavljati HAMAG-u cjelokupnu
dokumentaciju o namjenskom korištenju kredita, najkasnije u roku od 60 dana od
završetka investicije, temeljem čega HAMAG utvrđuje namjensko korištenje i
očituje se kreditoru. U slučaju da ocijeni da kredit ili dio kredita nisu
iskorišteni namjenski, HAMAG ima pravo opozvati jamstvo umanjiti iznos.

**12. Obveze tijekom trajanja jamstva**Za vrijeme trajanja jamstva, korisnik kredita obvezan je svake godine
dostavljati preslike godišnjeg financijskog izvješća, prema zakonskim rokovima,
a kreditor izvješća o stanju obveza po kreditu barem jednom godišnje.

**13. Isplata jamstva**U slučaju neplaćanja kreditnih obveza, kreditor otkazuje kredit i podnosi
zahtjev za isplatu jamstva s potrebnom dokumentacijom. Uvjet za isplatu jamstva
je dokazano namjensko korištenje.
Odluku o isplati jamstva HAMAG donosi u roku od 30 dana od zaprimanja potpune
dokumentacije, a isplatu vrši jednokratno u roku od 30 dana od dana odluke o
isplati.

**14. Završne odredbe**Odnosi HAMAG-a s poduzetnikom i kreditorom definiraju se ugovorom o jamstvu
odnosno sporazumom o poslovnoj suradnji.
U opravdanim slučajevima i pod pretpostavkom dokazane ekonomske opravdanosti
projekta, a uz prethodnu suglasnost Upravnog odbora HAMAG-a, HAMAG može izdati
jamstvo poduzetniku koji ne ispunjava neki uvjet iz Općih i Posebnih uvjeta za
izdavanje jamstva iz točaka 2. i 3. Programa, osim uvjeta iz propisa o državnim
potporama i Zakona o poticanju razvoja malog gospodarstva.
Provedbene akte i tumačenje pojedinih točaka Programa daje Uprava HAMAG-a.
Rok trajanja programa je tri godine od dana objave u »Narodnim novinama«, a po
potrebi se može produžiti.

Predsjednik
Upravnog odbora HAMAG-a
Branko Vukelić; v. r.,
ministar gospodarstva,
rada i poduzetništva

\_\_\_\_\_\_
\* Iznimno je, za djelatnost
cestovnog prijevoza (osim za nabavu vozila za cestovni prijevoz tereta
poduzetnicima, koji se bave cestovnim prijevozom tereta za najamninu i naknadu)
najviši dozvoljeni iznos potpore jednak kunskoj protuvrijednosti od 100.000 eura

Jamstveni program Podređeni dug

**1. Cilj programa**Cilj Programa je poticanje projekata velikih razvojnih mogućnosti, kod kojih su
investitori suočeni s problemom nedostatnog kapitala. Hrvatska agencija za malo
gospodarstvo (u daljnjem tekstu HAMAG) po ovom Programu izdaje jamstva za
pokriće dijela glavnice kredita, koje Hrvatska banka za obnovu i razvitak (HBOR),
odobrava malim i srednjim trgovačkim društvima, koja već uspješno posluju, i
novoosnovanim, ukoliko imaju kvalitetan razvojni program. Investiciju
financiraju poduzetnik vlastitim sredstvima, poslovna banka i HBOR, s tim da
povrat glavnice kredita HBOR-a počinje po otplati kredita poslovnoj banci, ali
ne kasnije od 8 godina.

**2. Opći uvjeti za izdavanje jamstva**Zahtjev za jamstvo podnosi se isključivo za dugoročne kredite kojima se
financiraju ulaganja u svrhu poslovanja. Pravo na jamstvo imaju sljedeći
poduzetnici:
1. koji imaju sjedište odnosno prebivalište u Republici Hrvatskoj,
2. koji su više od 50 % u privatnom vlasništvu,
3. koji pripadaju subjektima malog gospodarstva sukladno Zakonu o poticanju
razvoja malog gospodarstva,
4. koji imaju u cijelosti zatvorenu financijsku konstrukciju ulaganja,
5. koji nemaju nepodmirenih obveza prema državi,
6. koji nisu u financijskim teškoćama, prema definiciji iz propisa o državnim
potporama,
7. čiji žiro-račun nije neprekidno blokiran dulje od 30 dana (iznimno dulje), u
zadnjih 6 mjeseci,
8. koji zadovoljavaju kriterije boniteta,
9. čije je ulaganje ekonomski opravdano.
Iz prava na jamstvo isključeni su poduzetnici koji planiraju ulaganja u:
1. kupnju udjela u trgovačkim društvima
2. ugostiteljske djelatnosti, koje pružaju isključivo pretežno usluge točenja
alkoholnih pića
3. isključivo trgovačku djelatnost
4. sredstva javnog priopćavanja
5. nabavu vozila za obavljanje djelatnosti cestovnog prijevoza tereta za naknadu
ili najamninu

**3. Posebni uvjeti za izdavanje jamstva**Pravo na jamstvo po ovom programu imaju sljedeći poduzetnici:
l. koji su registrirani kao trgovačka društva,
2. koji ulažu najmanje 15 posto vlastitih sredstava u investiciju,
3. koji imaju kvalitetan razvojni program,
4. koji ulažu u projekt koji povećava konkurentnu sposobnost na domaćem i
inozemnom tržištu ili su rezultat ulaganja uspješnih društava na globalnom
tržištu,
5. koji imaju visokoobrazovano i iskusno poslovodstvo.

**4. Vrste ulaganja za koje se može izdati jamstvo**Jamstvo se izdaje za kredite kojima se financiraju ulaganja u osnovna sredstva,
i to:

• osnivačka ulaganja

• zemljište

• građevinski objekt

• oprema i uređaji

**5. Opći uvjeti programa**Najviši iznos kredita za koji se odobrava jamstvo je 7.500.000 kuna, a najniži
700.000 kuna.
Najviši iznos jamstva je u visini 50 posto dokumentiranih nenaplaćenih
potraživanja po glavnici kredita. Iznos jamstva se po potrebi redefinira nakon
završetka investicije i u drugoj polovici razdoblja otplate kredita poslovnoj
banci, ovisno o dijelu glavnice kredita HBOR-a koji nije pokriven založnim
pravom na nekretninu / pokretninu. Okolnosti koje uvjetuju redefiniranje
jamstva, kriteriji i metode redefiniranja utvrdit će se u sporazumu između HBOR-a
i HAMAG-a. Pritom je najniži iznos jamstva 25 posto dokumentiranih nenaplaćenih
potraživanja po glavnici kredita.
Najviša dozvoljena kamatna stopa za kredite je tromjesečni EURIBOR + 2 postotna
boda godišnje. Uprava HAMAG-a pridržava pravo da, ovisno o uvjetima na tržištu
kapitala, određuje najvišu efektivnu kamatnu stopu za kredite za koje se
odobrava jamstvo. Trajanje jamstva ograničeno je na razdoblje počeka kredita
HBOR-a.

**6. Jamstvo kao državna potpora**HAMAG izdaje jamstva u skladu s Pravilnikom o izdavanju jamstava HAMAG-a i
propisima o državnim potporama, u pravilu kao državnu potporu male vrijednosti,
pri čemu je najviši dozvoljeni iznos potpore kunska protuvrijednost 200.000
eura\*, prema srednjem tečaju Hrvatske narodne banke na dan izdavanja jamstva, u
protekle tri fiskalne godine.
Visina jamstva ne smije prelaziti dopušteni intenzitet državne pot­pore utvrđen
propisima o državnim potporama.

**7. Zahtjev za jamstvo**Zahtjev za jamstvo s pripadajućom dokumentacijom podnosi kreditor, po nalogu
poduzetnika, na propisanom obrascu.
Ukoliko je zaprimljena dokumentacija potpuna, odluka o zahtjevu za jamstvo
donosi se u roku od 7 radnih dana. Uz zahtjev za jamstvo prilaže se sljedeća
dokumentacija:
1. Dokumenti HBOR-a:

• odluka o kreditu,

• ocjena kreditnog zahtjeva.
2. Dokumentacija poslovne banke – u preslici:

• odluka / pismo namjere poslovne banke o kreditu kojim se financira preostali
iznos investicije s okvirnim otplatnim planom
3. Dokumentacija poduzetnika:

• preslika Izvoda iz sudskog registra (ne stariji od 30 dana),

• preslika Društvenog ugovora o osnivanju (u slučaju dva i više osnivača
društva),

• preslika obavijesti o razvrstavanju poslovnog subjekta prema NKD-u,

• potvrda porezne uprave o nepostojanju duga prema državi (ne starija od 30
dana),

• životopis poduzetnika,

• podaci o bonitetu (BON 1) i solventnosti (BON 2/SOL 2) (ne stariji od 30
dana),

• preslika godišnjeg financijskog izvješća (Bilanca, Račun dobiti i gubitka,
Prijava poreza na dobit – za protekle dvije poslovne godine),

• bilješke uz financijska izvješća,

• cjelovito revizorsko mišljenje (u skladu sa zakonskom obvezom),

• procjena vrijednosti imovine (osim za pokretnine koje se financiraju kreditom)
koja se nudi za osiguranje kredita izrađena od strane ovlaštenog sudskog
vještaka s fotografijom objekta, ne starije od dvije godine, i pripadajući
zemljišno-knjižni izvadak,

• Izjava o stvarnom vlasništvu (sukladno Zakonu o sprečavanju pranja novca NN
69/97, 106/97, 67/01, 114/01, 117/03, 142/03),

• potvrde o nekažnjavanju za sve članove Uprave / direktore društva i osnivače s
25 posto i više udjela u temeljnom kapitalu društva,

• dokumentacija o stjecanju udjela za sve osnivače društva s 25 posto i više
udjela u temeljnom kapitalu društva,

• dokumentacija o postojećim kreditnim obvezama,

• izjava o korištenim državnim potporama,

• dokaz o potrebnim znanjima za obavljanje djelatnosti.
4. Dokumentacija o projektu

• detaljan investicijski program ili drugi dokument koji dokazuje ekonomsku
opravdanost projekta,

• predugovori o kupnji nekretnine, troškovnici radova, ponude dobavljača opreme,
predugovori/ugovori o poslovnoj suradnji, pisma namjere, ugovori o zakupu
poslovnog prostora, građevinska/lokacijska dozvola, koncesije i suglasnosti,

• odluke i mišljenja mjerodavnih povjerenstava i institucija,

• dokumentacija o ostalim izvorima financiranja ulaganja.
HAMAG pridržava pravo zatražiti i ostalu dokumentaciju koju smatra potrebnom za
donošenje odluke te izvršiti obilazak lokacije poduzetničke djelatnosti i
poduzetnika.

**8. Naknada**Naknada za izdavanje jamstva naplaćuje se jednokratno u visini od 0,95 % iznosa
jamstva. Naknada za korištenje jamstva obračunava se godišnje u iznosu 0,01
posto neotplaćenog dijela glavnice kredita.

**9. Osiguranje jamstva**U svrhu osiguranja povrata sredstava isplaćenog jamstva, HAMAG zasniva založno
pravo na nekretnini/pokretnini te uzima zadužnice i mjenice.

**10. Uvjeti korištenja kredita**Kreditor je dužan isplatiti sredstva kredita namjenski na žiro-račune dobavljača
i izvođača radova. Iznimke od ovog pravila moguće su uz prethodnu suglasnost
HAMAG-a.

**11. Praćenje i kontrola namjenskog korištenja kredita**Korisnik kredita i kreditor obvezni su dostavljati HAMAG-u cjelokupnu
dokumentaciju o namjenskom korištenju kredita, najkasnije u roku od 60 dana od
završetka investicije, temeljem čega HAMAG utvrđuje namjensko korištenje i
očituje se kreditoru. U slučaju da ocijeni da kredit ili dio kredita nisu
iskorišteni namjenski, HAMAG ima pravo opozvati jamstvo ili umanjiti iznos.

**12. Obveze tijekom trajanja jamstva**Za vrijeme trajanja jamstva, korisnik kredita obvezan je svake godine
dostavljati preslike godišnjeg financijskog izvješća, prema zakonskim rokovima,
a kreditor izvješća o stanju obveza po kreditu barem jednom godišnje.

**13. Isplata jamstva**U slučaju neplaćanja kreditnih obveza, kreditor otkazuje kredit i podnosi
zahtjev za isplatu jamstva s potrebnom dokumentacijom. Uvjet za isplatu jamstva
je dokazano namjensko korištenje.
Odluku o isplati jamstva HAMAG donosi u roku od 30 dana od zaprimanja potpune
dokumentacije, a isplatu vrši jednokratno u roku od 30 dana od dana odluke o
isplati.

**14. Završne odredbe**Odnosi HAMAG-a s poduzetnikom i kreditorom definiraju se ugovorom o jamstvu
odnosno sporazumom o poslovnoj suradnji.
U opravdanim slučajevima i pod pretpostavkom dokazane ekonomske opravdanosti
projekta, a uz prethodnu suglasnost Upravnog odbora HAMAG-a, HAMAG može izdati
jamstvo poduzetniku koji ne ispunjava neki uvjet iz Općih i Posebnih uvjeta za
izdavanje jamstva iz točaka 2. i 3. Programa, osim uvjeta iz propisa o državnim
potporama i Zakona o poticanju razvoja malog gospodarstva.
Provedbene akte i tumačenje pojedinih točaka Programa daje Uprava HAMAG-a.
Rok trajanja programa je 31. 12. 2008., a po potrebi se može produžiti.

Predsjednik
Upravnog odbora HAMAG-a
Branko Vukelić; v. r.,
ministar gospodarstva,
rada i poduzetništva

\_\_\_\_\_
\* Iznimno je, za djelatnost
cestovnog prijevoza (osim za nabavu vozila za cestovni prijevoz tereta
poduzetnicima, koji se bave cestovnim prijevozom tereta za najamninu i naknadu)
najviši dozvoljeni iznos potpore jednak kunskoj protuvrijednosti od 100.000 eura

Odluka, NN 105/2007-3074
Opći uvjeti korištenjaZaštita privatnosti[Pristup podatcima](/data_access_hr.aspx)[ELI](/about_eli_hr.aspx)

©2026. g. Narodne novine d.d.

, izrada [Novena d.o.o.](http://novena.hr/)